ྱེད་ཀྱི་རྟེན་དུ་སོ་ཐར་དགོས་མིན། བྱང་སེམས་སོ་སྐྱེའི་སོ་ཐར། ཐེག་ཆེན་འཕགས་པའི་སོ་
ཐར་གྱི་ཁྱད་པར། སྨོན་འཇུག་གི་བསླབ་བྱ། རྩ་བའི་ལྟུང་བ། ལྟུང་བའི་རྒྱུ། ལྟུང་བའི་ངོ་བོ།
ལྟུང་བའི་རྣམ་གཞག། ལྟུང་བ་ཕྱིར་བཅོས་ཚུལ། རྒྱལ་པོ་དང་བློན་པོའི་ལྟུང་བ། གཉེན་པོ་
སྟོབས་བཞིའི་བཤགས་ཚུལ། དམངས་ཕལ་བའི་ལྟུང་བ། ཡན་ལག་གི་ལྟུང་བ་ཕྱིར་བཅོས་
ཚུལ་སོགས་རྒྱས་པར་བསྟན་ཡོད། །༣འབྲས་བུ་ནི། དང་པོ་ནི་སངས་རྒྱས་བསླུས་པས་
སངས་རྒྱས་མི་མཉེས། ཡུལ་སེམས་ཅན་བསླུས་པས་སེམས་ཅན་མི་མགུ། ཞེས་པ་ནས་
འབྲས་བུ་བཤད་ཟིན་ཏོ། །ཞེས་པའི་བར་གྱིས་ཉམས་པ་ཉེས་དམིགས་ཀྱི་འབྲས་བུ་དང༌།
ཐོབ་པ་ཕན་ཡོན་གྱི་འབྲས་བུ། 1དམ་པས་སྨད་པ་དང༌། མི་འདོད་པ་འདུ་བ་དང༌། ངན་སོང་
དུ་ལྟུང་བའོ། །2སྤྱིའི་ཕན་ཡོན་མིང་ཁྱད་པར་དུ་འཕོ་བ་སོགས་དྲུག་དང་སྨོན་པའི་ཕན་ཡོན་
སོགས་ཀྱི་སྒོ་ནས་བསྟན་ཏོ། །༤.བྱེད་ལས་ནི། སྨོན་པས་ཉན་རང་གིས་སེམས་བསྐྱེད་པ་
ཐམས་ཅད་ཟིལ་གྱིས་གནོན་པར་བྱེད་ལ།
འཇུག་པས་ཐེག་ཆེན་གྱི་ཡོན་ཏན་ཕལ་མོ་ཆེ་
ཐམས་ཅད་ཀྱི་རྟེན་བྱེད་ལ། དེ་ཡང་རྒྱས་པར་འབྲས་བུའི་སྐབས་སུ་བཤད་ཟིན་ཏོ། །༥ལྡན་པ་
ནི། མོས་པ་སྤྱོད་པར། འདུན་པ་དང་། བསམ་པ་དང་། ལྷག་པའི་བསམ་པའི་ཡོན་ཏན་ངོ་བོར་
བསྟན་ལ། དེ་ཕན་ཆད་དུ་ནི། སྦྱིན་པ་ལ་སོགས་པ་གྲོགས་དང་ངོ་བོའི་ཡོན་ཏན་ཇི་རིགས་པ་
དང་ལྡན་ནོ། །༦འཇུག་པ་ནི། བྱིས་པའི་སྐབས་ན་མ་དག་པ་དང་། འཕགས་པའི་ས་ན་དག་
མ་དག་ཇི་རིགས་པ་དང༌། དག་པ་ནས་གཙོ་བོར་རྣམ་པར་དག་པས་འཇུག་གོ། ༧གྲངས་
ངེས་ནི། སེམས་བསྐྱེད་ལ་བསམ་སྦྱོར་གཉིས་སུ་ངེས་པའི་ཕྱིར་རོ། །༨གོ་རིམ་ནི། སྨོན་པ་
-202-

མདོ་ལ་འཇུག་པའི་སྒོ། ༡༠༠༽
ལས་འཇུག་པས་དོན་གྱི་རིམ་པའོ། །༩རྣམ་གྲངས་ནི། བྱང་ཆུབ་ཏུ་ཐུགས་བསྐྱེད་པ་དང༌།
བྱང་ཆུབ་ཏུ་བློ་བྱས་པ་སོགས་སོ། །༡༠ངེས་ཚིག་ནི། འདིས་སེམས་བསྐྱེད་པར་བྱེད་པས་ན་
འདིས་སེམས་བསྐྱེད་པའི་རང་བཞིན་ཡིན་པས་སེམས་བསྐྱེད་ཅེས་
སེམས་བསྐྱེད་ཅེས་སམ།
བྱའོ། །ཞེས་པའི་བར་གྱིས་བསྟན་ཏོ། །
༢སྦྱོར་བ་ཕར་ཕྱིན་དྲུག་གི་རྣམ་གཞག། སྦྱོར་བ་ཕར་ཕྱིན་དྲུག་ལ་སྡོམ་ནི། མཚན་ཉིད་
དབྱེ་བསྡུ་སྐྱོན་ཡོན་དང༌། །ཉམས་ལེན་རྣམ་ངེས་ཁྱད་པར་དང་། །གྲངས་དང་གོ་རིམ་ངེས་
ཚིག་གོ། དེ་ལ་མཚན་ཉིད་ནི། ཐེག་ཆེན་གྱི་སྦྱིན་པ་ལ་སོགས་པའི་ཕྱིན་དྲུག་གི་མཚན་ཉིད་
རིམ་པ་ལྟར། དངོས་པོ་གཏོང་བའི་བློ་དམ་པས་ཕྱེ་བ་དང་། ཞེས་པ་ནས་ཚོགས་གཉིས་
འགྲུབ་པའི་ཁྱད་པར་ནི། སྦྱིན་དང་ཚུལ་ཁྲིམས་བསོད་ནམས་ཀྱིས། །ཚོགས་ཡིན་ཤེས་རབ་ཡེ་
ཤེས་ཀྱི། །གསུམ་པོ་གཞན་ནི་གཉིས་ཀ་སྟེ། །ལྔ་ཆར་ཡང་ནི་ཡེ་ཤེས་ཚོགས། །ཞེས་པ་ལྟར་
རོ། །ཞེས་པའི་བར་གྱིས་ཕར་ཕྱིན་དྲུག་སོ་སོའི་མཚན་ཉིད། དབྱེ་བསྡུ། སྐྱོན་ཡོན། ཉམས་
ལེན། རྣམ་ངེས། ཁྱད་པར་སོགས་རྒྱས་པར་བསྟན་ཏོ། །གྲངས་ངེས་ནི། རང་དོན་དང༌། གཉིས་
དོན་དང༌། གཞན་དོན་དང༌། ཐེག་ཆེན་དང་། ལམ་དང་། བསླབ་པ་གསུམ་ལ་ལྟོས་ཏེ། ཕར་
ཕྱིན་དྲུག་ཏུ་གྲངས་ངེས་སོ། །ཞེས་པ་ནས་ཕྱི་མ་གཉིས་ཀྱང་ཚུལ་ཁྲིམས་ལྷག་པས་སྤྱད་པ་
ཡོད་པའི་ཕྱིར་རོ། །ཞེས་པའི་བར་གྱིས་བསྟན་ཏོ། །གོ་རིམ་ནི། རྒྱུ་མཚན་རྣམ་པ་གསུམ་གྱིས་
ཕ་རོལ་ཏུ་ཕྱིན་པ་དྲུག་གི་གོ་རིམ་འདི་ལྟར་ངེས་ཏེ། ཞེས་པ་ནས་བྱ་སླ་བ་ལ་སོགས་པའི་ཕྱིར་
རགས་པ་ཡིན་ལ། ཕྱི་མ་ཕྱི་མ་ནི་སྔ་མ་སྔ་མ་ལ་བལྟོས་ནས་དེ་ལས་ལྡོག་པའི་ཕྱིར་ཕྲ་བ་ཡིན་
ནོ། །ཞེས་པའི་བར་གྱིས་བསྟན་ཏོ། །ངེས་ཚིག་ནི། སྤྱིར་ནི་དམ་པ་ཡིན་པའི་ཕྱིར་ཕ་རོལ་ཏུ་ཕྱིན་
པ་ཞེས་བསྒྲུབས་ཟིན་ལ། ཁྱད་པར་དུ་མདོ་སྡེ་རྒྱན་ལས། དབུལ་བ་དོར་བར་བྱེད་པ་དང༌། །
ཞེས་པ་ནས་རིགས་ཤེས་ཐོབ་པས་དོན་དམ་པ་ཤེས་པའི་ཕྱིར་ཤེས་རབ་ཅེས་བྱའོ། །ཞེས་
-203-

ནང་དོན་གནད་བསྡུས།
པའི་བར་གྱིས་བསྟན་ཏོ། །སྤྱིའི་དོན་བཤད་ཟིན་ཏོ།། །།
ཡན་ལག་གི་དོན་ལ་གསུམ་སྟེ། བསམ་པ་གཙོ་བོར་གྱུར་པ་སེམས་བསྐྱེད་དང༌། སྦྱོར་
བ་གཙོ་བོར་གྱུར་པ་སྤྱོད་པ་ལག་ལེན་དང༌། དེ་དག་གི་འབྲས་བུ་སྨོན་པས་བསྟན་པའོ། །དང་
པོ་བསམ་པ་གཙོ་བོར་གྱུར་པ་སེམས་བསྐྱེད། ༡སེམས་བསྐྱེད་ནུས་པའི་རྟེན། རྟེན་ལ་ཡང་
ལུས་ཀྱི་རྟེན་རྙེད་དཀའ་བས་འདི་ལ་ཕན་པ་སྒྲུབ་པར་གདམས་པ་ནི་མི་ཁོམ་པ་བརྒྱད་སྤངས་
ཤིང་། འབྱོར་པ་བཅུ་ཚང་བས། དལ་འབྱོར་ཏེ། ཞེས་པ་ནས་དེ་ལྟར་རྟེན་བསྟན་ནས། ཞེས་
པའི་བར་གྱིས་སེམས་བསྐྱེད་ཀྱི་ལུས་རྟེན་དང་། བསམ་པའི་རྟེན་གཉིས། དེ་དག་གིས་དང་
པོར་དལ་འབྱོར་ངོས་བཟུང་བ། དེ་ཁྱད་པར་འཕགས་ཚུལ། དལ་འབྱོར་ལ་གཅེས་སྤྲས་བྱེད་
དགོས་པ་གདམས་པ། གཉིས་པས་བསམ་པའི་རྟེན་ལ་གདམས་པ་དང་། དད་པ་དང་སྙིང་རྗེ་
གཙོ་བོ་ཡིན་ཚུལ་སོགས་རྒྱས་པར་བསྟན་ཏོ། །༢སྤྲོ་བས་འཇུག་པའི་ཕན་ཡོན་ནི། དགེ་བློ་
སྲིད་པ་ཙམ་དེ་ལྟ་བས་ན། དགེ་བ་ཉམས་ཆུང་བ་ཉིད་ལ་བརྟག་པ་སྟེ། ཞེས་པ་ནས་ལེའུ་འདི་
ནི་བྱང་ཆུབ་ཀྱི་སེམས་ཀྱི་ཕན་ཡོན་ཤས་ཆེར་སྟོན་པས་དེ་སྐད་ཅེས་བྱ་སྟེ། ཞེས་པའི་བར་གྱིས་
གཙོ་བོར་ཚེ་ཕྱི་མའི་ཕན་ཡོན། ཚེ་འདིའི་ཕན་ཡོན། ཕན་ཡོན་དཔེས་བསྟན་པ་སོགས་དགག་
བཞག་གི་སྒོ་ནས་རྒྱས་པར་གསུངས་སོ། །ལེའུ་དང་པོའི་རྣམ་པར་བཤད་པ་རྫོགས་སོ།། །།
༣ཞུགས་ནས་སེམས་མ་སྐྱེས་པ་སྐྱེད་པར་བྱེད་པའི་ཆོ་ག་ནི། འཇུག་པ་བྱང་ཆུབ་ཀྱི་
སེམས་རིན་པོ་ཆེ་དེ་གཟུང་བར་བྱ་བའི་ཕྱིར། ཞེས་པ་ནས་ཕྱག་འཚལ་བ་དང་མཆོད་པ་འབུལ་
བ་ཡང་སྡིག་པ་བཤགས་པའི་དོན་དུ་ཡིན་པས། ཕྱག་མཆོད་བྱས་པས་དཀོན་མཆོག་མཉེས་
ནས་སྡིག་པ་དག་པས་དགོས་ཆེད་ཀྱི་གཙོ་བོ་སྡིག་པ་བཤགས་པ་ཡིན་པས་དེའི་ལེའུ་ཞེས་བྱ་
སྟེ། ཞེས་པའི་བར་གྱིས་ཆོ་ག་ལ་སྦྱོར་དངོས་མཇུག་གསུམ། སྦྱོར་བ་ལ་འགལ་རྐྱེན་སྡིག་པ་
སྦྱོང་བའི་ཡན་ལག་གི་ཚོགས། དེར་ཕྱག་འཚལ་བ་དང་། མཆོད་པ་འབུལ་བ། སྡིག་པ་
-204-

མདོ་ལ་འཇུག་པའི་སྒོ། ༡༠༠༽
བཤགས་པའི་ཡན་ལག་གསུམ་རྒྱས་པར་བསྟན་ཏོ། །ལེའུ་གཉིས་པའི་རྣམ་པར་བཤད་པ་
རྫོགས་སོ།། །།
སྦྱོར་བ་ལས་མཐུན་རྐྱེན་བསོད་ནམས་འཕེལ་བའི་ཡན་ལག་གི་ཚོགས། སེམས་ཅན་
ཀུན་གྱི་ངན་སོང་གི། སྡུག་བསྔལ་ངལ་གསོའི་དགེ་བ་དང༌། །སྡུག་བསྔལ་ཅན་དག་བདེར་
གནས་ལ། །དགའ་བས་རྗེས་སུ་ཡི་རང་ངོ༌། །ཞེས་པ་ནས་ཡང་ཞེས་གནས་སྐབས་ཀྱིར་མ་
ཟད་མཐར་ཐུག་གི་རྒྱུར་ཡང་ཞེས་པ་དང་། རྒྱུར་མ་ཟད་འབྲས་བུར་ཡང་ཤོག། ཅེས་པའོ། །
ཞེས་པའི་བར་གྱིས་རྗེས་སུ་ཡི་རང་པའི་ཡན་ལག། ཆོས་འཁོར་བསྐོར་བར་བསྐུལ་པའི་ཡན་
ལག། མྱ་ངན་ལས་མི་འདའ་བར་གསོལ་བའི་ཡན་ལག། བླ་མེད་བྱང་ཆུབ་ཏུ་བསྔོ་བའི་ཡན་
ལག་བཅས་བསྟན་ཏོ། །དངོས་གཞིའི་ཆོག་ནི། སྔར་བཤད་པའི་རྣམ་པས་ཕྱག་བྱས་པུས་
བཙུགས་ཐལ་མོ་སྦྱར་ཏེ། བྱང་ཆུབ་སྙིང་པོར་མཆིས་ཀྱི་བར། ཞེས་སོགས་ཀྱིས་སྐྱབས་འགྲོ་
དང་སེམས་བསྐྱེད་བསྟན། རྗེས་ཀྱི་ཆོ་ག་ནི། དེ་ལྟར་བློ་དང་ལྡན་པ་ཡིས། །རབ་དང་བྱང་ཆུབ་
སེམས་བཟུང་ནས། །མཇུག་ཀྱང་རྒྱས་པར་བྱ་བའི་ཕྱིར། །སེམས་ནི་དེ་ལྟར་གཟེངས་བསྟོད་
དོ། །ཞེས་པ་ནས་དུས་ནམ་གྱི་ཚེ་ན། དེ་རིང་ངོ་། །དཔང་པོ་གང་ཞེ་ན། སྐྱོབ་པ་སངས་རྒྱས་
ཐམས་ཅད་ཀྱི་སྤྱན་སྔར་རོ། །བྱང་ཆུབ་ཀྱི་སེམས་གཟུང་བ་སྟེ། ཞེས་པའི་བར་རོ། །ལེའུ་གསུམ་
པའི་རྣམ་བཤད་རྫོགས་སོ།། །།
༤སྐྱེས་པ་མི་ཉམས་པར་བསྲུང་བའི་ཐབས། 1བསླབ་པ་སྲུང་པའི་ཐབས་སུ་བག་ཡོད་
བསྟེན་པ། རྒྱུན་དུ་སྦྱོར་བ་ལ་ཡང་དམ་བཅས་པ་བཞིན་རྒྱུན་དུ་སྦྱོར་བས་སྒྲུབ་དགོས་པའི་རྒྱུ་
མཚན་ནི། ཞེས་པ་ནས་བག་ཡོད་པ་བསྟེན་པ་སྟེ། ཞེས་པའི་བར་གྱིས་སྤྱིར་བསླབ་པ་ལ་བག་
ཡོད་བསྟེན་པ། དགེ་སྡིག་གི་བླང་དོར་ལ་བག་ཡོད་བསྟེན་པ། ཁྱད་པར་ཉོན་མོངས་པ་ལ་བག་
ཡོད་བསྟེན་པ་སོགས་རྒྱས་པར་བསྟན་ཏོ། །ལེའུ་བཞི་པའི་རྣམ་བཤད་རྫོགས་སོ།། །།
-205-

ནང་དོན་གནད་བསྡུས།
2བག་ཡོད་བསྟེན་པའི་ཐབས་སུ་དྲན་བཤེས་བཞིན་བསྟེན་པ། བསླབ་པ་བསྲུང་བར་འདོད་པ་
ཡིས། །རབ་ཏུ་བསྒྲིམས་ཏེ་སེམས་བསྲུང་སྟེ། །ཞེས་པ་ནས་སྨན་དཔྱད་བཀླགས་པ་ཙམ་གྱིས་
ནི། །ནད་པ་དག་ལ་ཕན་ནུས་སམ། །ཞེས་སོ། །ཤེས་བཞིན་བསྲུང་བའི་ལེའུ་སྟེ། ཞེས་པའི་
བར་གྱིས་བསླབ་པ་སྲུང་བའི་ཐབས་སུ་གཙོ་བོ་སེམས་སྲུང་བ་དང་། སེམས་སྲུང་བའི་ཐབས་
སུ་དྲན་ཤེས་སྲུང་བ། དེ་ལའང་སེམས་སྲུང་དགོས་པའི་རྒྱུ་མཚན། ཇི་ལྟར་བསྲུང་ཚུལ། བསྲུང་
པའི་ཕན་ཡོན། ཐུན་མོང་དང་ཐུན་མོང་མ་ཡིན་པའི་བསླབ་བྱ། ཕྱིར་བཅོས་ཚུལ། ༥ཉམས་པ་
ཕྱིར་བཅོས་ནས་འདུ་ཤེས་བཞིའི་སྒོ་ནས་ལེགས་པར་སྐྱོང་ཚུལ་སོགས་རྒྱས་པར་བསྟན་ཏོ། །
ལེའུ་ལྔ་པའི་རྣམ་པར་བཤད་པ་རྫོགས་སོ།། །།
གཉིས་པ། སྦྱོར་བ་གཙོ་བོར་གྱུར་པ་སྤྱོད་པ་ལག་ལེན། བཟོད་པ་ལ་བསླབ་པ་ནི། ཁྲོ་
བཟོད་ཀྱི་སྐྱོན་ཡོན་གྱིས་བཟོད་པ་སྒོམ་པར་གདམས་པ་ནི། དེ་ལྟར་འཇུག་པའི་སེམས་ཀྱིས་
རང་བཞིན་ཚུལ་ཁྲིམས་མཐར་ཕྱིན་ནས། མཐར་ཕྱིན་པར་བྱ་བའི་ཕྱིར་བཟོད་པ་ལ་བསླབ་པར་
བྱ་སྟེ། ཞེས་པ་ནས། ནད་མེད་པ་དང་གྲགས་པ་ཡིས། །ཤིན་ཏུ་ཡུན་རིང་འཚོ་བ་དང༌། །ཁྱད་
པར་འཁོར་ལོས་བསྒྱུར་བའི་བདེ་རྒྱས་ཐོབ་ལ། མཐར་ཐུག་རྫོགས་པའི་སངས་རྒྱས་ཐོབ་པ་
ནི། གོང་དུ་བསྟན་ཟིན་ཏོ། །ཞེས་པའི་བར་གྱིས་བཟོད་པ་ལ་བསླབ་པ། གཙོ་བོར་བདག་ལ་
རང་དབང་མེད་པར་དགག་པ། བརྙས་སོགས་ལ་བཟོད་པ་བསྒོམ་པ། གནོད་པས་མི་འབྱེད་
པའི་བྱམས་སོགས་བསྒོམ་པ། དགའ་བ་ཐོབ་པ་ལ་ཁྲོ་བ་དགག་པ། མ་གུས་པའི་ཉེས་པ་
བཤགས་ནས་བསྡམ་པ་སོགས་ཀྱིས་རྒྱས་པར་བསྟན་ཏོ། །བཟོད་པ་བསྟན་པའི་ལེའུ་སྟེ། ལེའུ་
དྲུག་པའི་རྣམ་པར་བཤད་པ་རྫོགས་སོ།། །།
བརྩོན་འགྲུས་ལ་བསླབ་པ་ནི། དེ་ལྟར་བཟོད་པ་བསྟན་ནས་བརྩོན་འགྲུས་ལ་བསླབ་
པར་བྱ་སྟེ། ཞེས་པ་ནས་དེ་ལྟར་ན་དགེ་བ་འབྲས་བུ་དང་བཅས་པ་ཐམས་ཅད་མྱུར་དུ་གྲུབ་
-206-

མདོ་ལ་འཇུག་པའི་སྒོ། ༡༠༠༽
པར་འགྱུར་རོ། །ཞེས་པའི་བར་གྱིས་བརྩོན་འགྲུས་བརྩམ་པའི་དགོས་པ། རྒྱུ་མཚན། ཇི་ལྟར་
བརྩམ་ཚུལ། ལེ་ལོ་གསུམ་སྤང་ཚུལ་ལ་དགག་བཞག་གཉིས་སོགས་ཀྱི་རྒྱས་པར་བསྟན།
བརྩོན་འགྲུས་བསྟན་པ་ཞེས་བྱ་བ་སྟེ།
པའི་རིམ་པ།
ལེའུ་བདུན་པའི་རྣམ་པར་བཤད་པ་རྫོགས་སོ།། །།
བསམ་གཏན་ལ་སློབ་པ་ལ། མཉམ་པར་བཞག་དགོས་པའི་རྒྱུ་མཚན་ནི། དེ་ལྟར་
བརྩོན་འགྲུས་བསྐྱེད་ནས་ནི། །ཡིད་ནི་ཏིང་ངེ་འཛིན་ལ་བཞག། ཅེས་པ་ནས་བསམ་གཏན་གྱི་
ལེའུ་སྟེ། ཞེས་པའི་བར་གྱིས་མཉམ་པར་བཞག་དགོས་པའི་རྒྱུ་མཚན། མཉམ་པར་བཞག་
སྦྱོར་བ་བསམ་གཏན་གྱི་འགལ་རྐྱེན་སྤང་ཞིང་མཐུན་རྐྱེན་བསྟན་པ་དང༌། དངོས་
གཞི་བསམ་གཏན་ལ་བརྟེན་ནས་བྱང་ཆུབ་ཀྱི་སེམས་སྒོམ་པའོ། །བསམ་གཏན་ལ་སློབ་ཚུལ་
མདོར་བསྟན་པ། འགལ་རྐྱེན་འདུ་འཛི་སྤང་ནས་མཐུན་རྐྱེན་དབེན་པ་བསྟེན་ཚུལ། བདེན་པ་
གཉིས་ཀྱི་བྱང་ཆུབ་ཀྱི་སེམས་བསྒོམ་ཚུལ། ཐབས་ཀྱིས་ཞེན་པའི་བདག་གཞན་མཉམ་ཉིད་
སྒོམ་པ། ཤེས་རབ་ཀྱི་རིགས་པས་བདག་གཞན་མཉམ་ཉིད་སྒོམ་པ། དེ་དག་གི་དགག་
བཞག། ཕན་ཡོན་ཐབས་ཀྱི་དོན་བསྡུ་བ། བདག་གཞན་བརྗེ་བ། བདག་གཞན་བརྗེ་དགོས་
པའི་རྒྱུ་མཚན་སོགས་བསྟན། །ལེའུ་བརྒྱད་པའི་རྣམ་པར་བཤད་པ་རྫོགས་སོ།
།།
ཤེས་རབ་ལ་བསླབ་པ་ལ་གཉིས་ཏེ། སྤྱིའི་དོན་དང༌། ཡན་ལག་གི་དོན་ནོ། །སྤྱིའི་དོན་
ལ་གསུམ་སྟེ། ལྟ་བས་ཐག་བཅད་པ་དང༌། སྒོམ་པས་ཉམས་སུ་བླངས་པ་དང༌། དེ་ལྟར་
བླངས་པའི་འབྲས་བུའོ། །ཞེས་པ་ནས། དེ་ལྟར་ཡང༌། སེམས་མེད་པ་ལ་མཆོད་བྱས་པས། །
ཇི་ལྟར་འབྲས་བུ་ལྡན་པར་འགྱུར། །ཀུན་རྫོབ་བམ་ནི་དེ་ཉིད་དུའང༌། །རུང་སྟེ་དེ་འབྲས་ལུང་
ལས་ཡིན། །དཔེར་ན་བདེན་པའི་སངས་རྒྱས་ལ། །ཇི་ལྟར་འབྲས་བུ་བཅས་པ་བཞིན། །ཞེས་
གསུངས་སོ། །ཞེས་པའི་བར་གྱིས་སྤྱིའི་དོན་བསྟན་ལ། དེའི་དང་པོ་ལས། དགག་བཞག་སྤང་
གསུམ་ནི། ༡དབུ་མ་པ་ལ་ཀུན་རྫོབ་ཀྱི་ཁས་ལེན་མེད་པར་འདོད་པ་དགག་པ། དོན་དམ་གྱི་
-207-

ནང་དོན་གནད་བསྡུས།
ཁས་ལེན་ཡོད་པར་འདོད་པ་དགག་པ། དེ་ལ་ཡང་སྤྱིར་དགག་པ་དང་བྱེ་བྲག་ཏུ་དགག་པ།
དམ་བཅའ་མེད་པར་འདོད་པ་དགག་པ། དམ་བཅའ་སྒྲུབ་བྱེད་ཀྱི་ཚད་མ་མེད་པར་འདོད་པ་
དགག་པ། རང་ཕྱོགས་མེད་ན་གཞན་ཕྱོགས་འགོག་པར་འགལ་བ། ཀུན་རྫོབ་འཇིག་རྟེན་པའི་
ངོར་ཁས་ལེན་པའི་ཚུལ་དཔྱད་པ་རྣམས་སོ། །༢སྒྲུབ་བྱེད་གྲགས་རིགས་ཀྱི་རྣམ་གཞག།
བསྒྲུབ་བྱ་རྫུན་བདེན་གྱི་རྣམ་གཞག། བདག་མེད་གཉིས་གཏན་ལ་དབབ་པ། ངེས་ཚིག་གོ།
༣དགག་པ་ལ་རྩོད་པ་སྤང་པ་དང༌། བཞག་པ་ལ་རྩོད་པ་སྤང་བའོ། །གཉིས་པ་སྒོམ་པས་
ཉམས་སུ་བླངས་པ་ལ། དགག་བཞག་སྤང་གསུམ་ལས། ༡ལམ་དབུ་མ་ལ་སྐུར་འདེབས་
དགག་པ་ནི། མཉམ་བཞག་ནི་གོམས་པ་ལས་ཁྱད་པར་དུ་མི་འགྱུར་བ་ཐལ་བ། ཆོས་དང་མ་
འབྲེལ་བའི་ཆོས་ཉིད་ཡོད་པར་ཐལ་བ། རྒྱུན་མཐའི་མཉམ་བཞག་དང་སངས་རྒྱས་ཀྱི་ཡེ་ཤེས་
ལ་ཁྱད་པར་མེད་པར་འགྱུར་བ། འགོག